Sɛ́ndodo Nijɛto tɔn

**Sɛ́ndodo  Nijɛto tɔn** wɛ nyí sɛn taji gudo tɔn Nijɛtò tɔn wɛ bɔ tovi lɛ sɔ gbɔn kɛnsusɔ mɛ ɖo azan 3̄1ɔ kɔnyasun xwe 2010 tɔn gbè bɔ to jɛ nuwa xwedo ji sin azan 25ɔ abɔxwisun xwe 2010 tɔn bo hun nǔ sin acɛkpikpa 7ɔ nú. E ɖò nú sɛn enɛ ɔ nù ɖo azan 26ɔ liyasun xwe 2023 ɖo to zinkpo yiyi gannu gannu kpo tu kpo hwenu.

Sín hwenu e Nijɛto jɛ éɖée si ɔ ɖo xwe 1960 ɔ sɛndodo 7 wɛ é ko sɔ.

## Sɛ́ndodo 1960 tɔn e do acɛkpikpa nukɔntɔn ɔ ayǐ é
Sɛ́ndodo 1960 tɔn ɔ è sɔɖayi ɖo azan 8ɔ abɔxwisun 1960 ɔ wɛ ɖo acɛkpikpa nukɔntɔn ɔ ayi ɖo togan xoxo Hamani Dioroi hwenu. Sɛndodo enɛ ɔ e zan kaka yi jɛ gufɔn bo yi to azan 15ɔ lidosun xwe 1974 tɔn.

## Sɛ́ndodo 1989 tɔn e do acɛkpikpa wegɔ ɔ ayǐ é
Ee Seyni Kountché nyí togan wayi gudo ɔ, togan Ali Saibou yi gbe nu sɛndodo wegɔɔ ɖo xwe 1989. E sɔ toxoɖɔgbɛta ɖokpo gee d'ayi kpodo ɖɛnugun xokanbyɔ do nu wu tɔn.

## Sɛ́ndodo 1992 tɔn e do acɛkpikpa atɔngɔ ayǐ é
Nuvɛnɛwu'zɔnlin tovi lɛ tɔn na gloɔn agbɔn do xomɛ nú acɛkpikpa elɔ kaka yi jɛ kple ɖaxo to ɔ tɔn liyasun xwe 1991 tɔn, é e na sɔ tuto tɛnmɛ ɖ'ayi nú to wɛ nɔ ɖɔ toxo to wɛ nɔ wa tozɔ ɔ nú sun 15. Sɛndodo acɛkpikpa atɔngɔ ɔ tɔn nɛ ɔ, e sɔ do to ɖo azan 26 woosun xwe 1992 tɔn gbè.

## Sɛ́ndodo 1996 tɔn e do acɛkpikpa enɛgɔ ayǐ é
Acɛkpikpa atɔngɔ ɔ tɔn hwenu ɔ to ɔ dan tawun ɖo hwinnyahwinnya tiin ɖò togan Mahamane Ousmane kpodo ganhɔnyitɔ tɔn nukɔntɔn Hama Amadou kpan tɛntin bɔ sɔjagan to tɔn Ibrahim Baré Maïnassara yi zinkpo sin acɛkpikpa ɔ ɖo azan 27ɔ aluunsun 1996 tɔn gbe. Ðɛmɛnugun ɔ è su nú denú kpodo toxogbɛ lɛ lɔ kpan ma wɔn sɛndodo ɔ ɖesunɔ.  Acɛkpikpa lɛ bi ɖo alɔ mɛ nu sɔja. 

Mɛjizínzín sukpɔ sin togudo bo zɔn bɔ sɔja lɛ yɔlɔ kple ɖaxo ɖokpo bayi. Bɔ ahwangan sunvinɔMaïnassara nyi togan e yé sɔ e.

## Sɛ́ndodo 1999 tɔn e do acɛkpikpa atɔɔngɔ ayǐ é
Acɛkpikpa ɛnɛgɔ nɛ ɔ hwenu ɔ toxoɖɔgbɛ èe ma ɖo gbe ɖokpoɔ do xa acɛkpikpa Maïnassara tɔn a lɛ é nɔ zun nuvɛmɛwu'zɔnlin do alɔkpa e acɛkpikpa ɔ bi ci alɔ tɔn mɛ e wu. Toxoɖɔgbɛ nɛ lɛ sin nuwalɔ nɛ ɔ zɔn bɔ sɔja lɛ yi to ɔ gannu gannu ɖo azan 9ɔ lidosun xwe 1999 bɔ yé hu togan Maïnassara. Enɛ ɔ gu ɔ yé sɔ sɛwamaɖɔgbɛ hwɛdogbɔ tɔn ɖokpo ayi bɔ w'azɔ do gbohwɛ bɔ to ɔ jɛ fifa mɛ. Sɛndodo acɛkpikpa atɔɔngɔ tɔn kɛnsusɔ tovi lɛ tɔn azan 18ɔ liyasun xwe 1999 tɔn kpodo xo sɔ do to é xixa tɔn nyi 99-320/PCRN azan 9ɔ avuvɔsun xwe 1999 tɔn kpan wɛ sɔ d'agun. Acɛkpikpa sɛndodo nɛ ɔ tɔn zɔn ɖɔ togan ɔ ni ma acɛkpikpa tɔn xa ganhɔnyitɔ nukɔntɔ ɔ bɔ nu ye na wanu do kpɔ. Sɛ́ndodo nɛ ɔ elɛ vɔ huzu ada na ɖò xwe 2004 gɔ hwenu.

## Sɛ́ndodo 2009 tɔn e do acɛkpikpa ayizɛngɔ ayǐ é
Sɛ́ndodo xwe 1999 tɔn e è ɖyɔ ɖò 2004 é gbɛ́ ɖɔ togán Mamadou Tandja ni ma lɛ ze alɔ ɖɔ mi na lɛ ɖu togan azɔn atɔngɔ́ ó. Enɛ ɔ wu ɔ togan ɔ byɔ ɖɔ è na huzu ada nu sɛndodo ɔ bo nu é na sixu nɔ to ɔ nu. Sɛndodo acɛkpikpa ayizɛngɔ yé yigbe na ɖo azan 4ɔ avuvɔsun xwe 2009 tɔn. Sɛn nɛ ɔ huzu ada nu tutomɛ e ɖo te lɛɛ é a, loɔ é ze acɛkpikpa togan wɛ na kpa acɛ tɔn ɖ'ayi. Acɛkpikpa ɔ ɖonu ɖo ɖɛmɛnugun ɔ sin nuwiwa mɛ a. Yé do azɔwaxa acɛkpikpa ɔ sin gan tɛnmɛ tɛnmɛ wa. Loɔ blewun ɔ yé yi to ɔ sin acɛkpikpa ɔ si gbɔn gufɔn bi to gblamɛ ɖo azan 18ɔ zofinkplɔsun xwe 2010 tɔn.

## Sɛ́ndodo 2010 tɔn e do acɛkpikpa tɛnwegɔ ayǐ é
Sɛ́ndodo acɛkpikpa tɛnwegɔ ɔ tɔn gbɔn kɛnsusɔ tovi lɛ tɔn gblamɛ ɖo azan 31ɔ kɔnyasun 2010 tɔn. Sɛndodo nɛ ɔ bɛ azɔ ɖo azan 25ɔ abɔxwisun xwe 2010 tɔn. Yé ɖo nuinu gbɔn gufɔnboyito nuwiwa xwe 2023 tɔn gblamɛ.

## Dodo tɔn